Document ID: 31984D0358

31984D0358
L 188/7
JURNALUL OFÍCIAL AL UNIUNII EUROPENE
DECIZIA CONSILIULUI
din 28 iunie 1984
privind încheierea Acordului de cooperare pentru combaterea poluării Mării Nordului cu hidrocarburi și alte substanțe periculoase
(84/358/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 235,
având în vedere propunerea Comisiei (1),
având în vedere avizul Adunării parlamentare (2),
întrucât primele două programe de acțiune ale Comunităților Europene cu privire la mediu (3) subliniază importanța implicării Comunității în combaterea poluării mărilor, în general, și prevede, printre altele, acțiuni comunitare pentru combaterea poluării cauzate de transport și de navigație; întrucât programele în cauză precizează că protecția apelor mărilor constituie o prioritate în vederea menținerii echilibrelor ecologice vitale;
întrucât al treilea Program de acțiune al Comunităților Europene cu privire la mediu (4), ale cărui orientări generale au fost aprobate de Consiliul Comunităților Europene și reprezentanții guvernelor statelor membre, reuniți în cadrul Consiliului, la 7 februarie 1983, recunoaște în special necesitatea unei politici mai bune de coordonare în privința problemelor de mediu ale Mării Nordului;
întrucât, prin Decizia sa din 19 mai 1981, Consiliul a autorizat Comisia să negocieze aderarea Comunității Economice Europene la Acordul din 9 iunie 1969 de cooperare pentru combaterea poluării Mării Nordului cu hidrocarburi;
întrucât, în temeiul Deciziei Consiliului din 9 septembrie 1983, Acordul de cooperare pentru combaterea poluării Mării Nordului cu hidrocarburi și alte substanțe periculoase a fost semnat la 13 septembrie 1983;
întrucât este necesar ca acordul să fie aprobat de Comunitate, pentru ca aceasta să poată lua parte la schimbul de informații și la cercetarea comună și să poată realiza astfel obiectivele menționate anterior, împreună cu statele membre și fără să aducă atingere rolului jucat de acum încolo de către acestea în cadrul Acordului din 9 iunie 1969; întrucât prezenta dispoziție nu aduce atingere actelor comunitare viitoare;
întrucât Acordul din 13 septembrie 1983 prevede schimbul de informații, cercetarea comună și acțiuni de cooperare pe mare, care, prin natura lor, nu constituie norme comune care ar putea fi afectate de acorduri pe care statele membre ar dori să le încheie în acest domeniu,
DECIDE:
Articolul 1
Acordul de cooperare pentru combaterea poluării Mării Nordului cu hidrocarburi și alte substanțe periculoase se aprobă în numele Comunității Economice Europene.
Textul acordului este atașat la prezenta decizie.
Articolul 2
Președintele Consiliului depune instrumentul în conformitate cu articolul 18 din acord.
Adoptată la Luxemburg, 28 iunie 1984.

Labels: 12
15
14
20